John Ralph Ormsby-Gore, Barwn 1af Harlech

Roedd John Ralph Ormsby-Gore, Barwn 1af Harlech (3 Gorffennaf 1816 – 15 Gorffennaf 1876) yn wleidydd Ceidwadol ac yn Aelod Seneddol dros Sir Gaernarfon a Gogledd Swydd Amwythig.Cracroft's Peerage   adalwyd 9 Chwefror 2015
Bywyd Personol

Ganwyd Ormsby-Gore ym 1816 yn Neuadd Brogyntyn, Swydd Amwythig yn fab i William Gore a Mary Jane Ormsby. Roedd Mary Jane Ormsby yn etifedd ystadau Glyn Cywarch, Clenennau a Brogyntyn, wrth ei phriodi hi newidiodd William Gore enw'r teulu i Ormsby-Gore. Fe fu William Ormsby-Gore yn AS Bwrdeistrefi Caernarfon a Gogledd Swydd Amwythig.

Cafodd ei addysgu yn Eton a Choleg Eglwys Crist, RhydychenWrexham Advertiser 17 Gorffennaf 1876 t 5 erthygl "The Death of Lord Harlech"
Priododd Sarah merch ieuengaf Syr John Tysson Tyrell ym 1844;Cambrian - 15 Mehefin 1844 Hysbysiadau Teulu  adalwyd 9 Chwefror 2015 bu iddynt un ferch Fanny Mary Katherine.Y Bywgraffiadur Arlein BULKELEY-OWEN , FANNY MARY KATHERINE ( 1845 - 1927 ), awdures  adalwyd 9 Chwefror 2015

Gyrfa gyhoeddus
Dechreuodd Ormsby-Gore ar ei yrfa gyhoeddus ym 1837 yn 21 oed pan gafodd ei ethol yn ddiwrthwynebiad fel Aelod Seneddol Ceidwadol Sir Gaernarfon. Ym 1841 ildiodd y sedd i Edward Douglas-Pennant.

Ym 1844 fe'i penodwyd yn Ystafellwas i'r Frenhines Victoria gan barhau yn y swydd honno hyd 1859.

Ym 1859 fe'i etholwyd yn Aelod Seneddol Ceidwadol dros Ogledd Swydd Amwythig gan ddal y sedd hyd ei ddyrchafu i'r bendefigaeth ym 1876.

Gwasanaethodd fel dirprwy Arglwydd Raglaw Swydd Amwythig ac fel Ynad Heddwch yn Swydd Amwythig a Sir Gaernarfon.

Fe'i crëwyd yn Barwn Harlech o HarlechLlais Y Wlad — 28 Ebrill 1876 t 5 erthygl ''Beddgelert: Dyrchafiad Arglwydd Harlech  adalwyd 9 Chwefror 2015 yn Sir Feirionnydd ar gais y prif weinidog Benjamin Disraeli. Gan nad oedd ganddo etifedd gwrywaidd rhoddwyd y Barwniaeth iddo gyda hawl gweddilliad statudol yn enwi ei frawd William yn etifedd tybiedig.

Marwolaeth
Llai na chwe mis ar ôl ei godi i'r bendefigaeth bu farw'r Arglwydd Harlech yn Nhŷ ei dad yng nghyfraith Boreham House, ger Chelmsford, Essex, lle y bu'n ceisio cyfnod o ymadferiad Y  Dydd - 23 Mehefin 1876 t1 erthygl Newyddion adalwyd 9 Chwefror 2015 wedi dioddef cyfres o boenau yn ei frest. Cafodd ei weddillion eu claddu yng nghladdgell y teulu yn Eglwys Selattyn, ger Croesoswallt.Y Dydd - 30 Mehefin 1876 erthygl Newyddion Cymreig  adalwyd 9 Chwefror 2015

Gweler hefyd
Darlun o Ormsby Gore yn y Casgliad Frenhinol:

http://www.royalcollection.org.uk/collection/2906769/mr-john-ralph-ormsby-gore-1816-76
Cyfeiriadau



Categori:Aelodau Seneddol y Deyrnas Unedig
Categori:Genedigaethau 1816
Categori:Gwleidyddion y 19eg ganrif o Gymru
Categori:Marwolaethau 1876
Categori:Barwniaid Harlech
Categori:Aelodau Tŷ'r Arglwyddi